turjo4nis/wikipedia-bn-dump-20250701 huggingface dataset:
অহংকার (২০১৭-এর চলচ্চিত্র)

অহংকার  ২০১৭ সালে মুক্তিপ্রাপ্ত সামাজিক-নাট্যধর্মী বাংলাদেশী চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন ও তুষার কথাচিত্রের ব্যানারে প্রযোজনা করেছেন আবদুল মাবুদ কাওসার। এতে কেন্দ্রীয় চরিত্রে অভিনয় করেছেন সুপারস্টার শাকিব খান ও শবনম বুবলি। এছাড়াও সহ-অভিনেতা হিসেবে তমা মির্জা, মিজু আহমেদ, রেহানা জলি, আফজাল শরীফ, নূতন সহ আরো অনেকে অভিনয় করেছেন। চলচ্চিত্রটি ২০১৭ সালের ২ সেপ্টেম্বর পবিত্র ঈদুল আযহা উপলক্ষে প্রেক্ষাগৃহে মুক্তি দেওয়া হয়। এটি শাকিব-বুবলি জুটির ৪র্থ চলচ্চিত্র।
চলচ্চিত্রটি ২০০৫ সালে মুক্তিপ্রাপ্ত কন্নড় চলচ্চিত্র অটো শংকর-এর পুনঃনির্মাণ।

অভিনয়শিল্লী 
 শাকিব খান
 শবনম বুবলি - মায়া
 আবুল হায়াত
 তমা মির্জা
 মিজু আহমেদ
 রেহানা জলি
 আফজাল শরীফ
 নূতন
 সাদেক বাচ্চু

সঙ্গীত 
অহংকার চলচ্চিত্রের সুর ও সংগীতায়োজন করেছেন শওকত আলী ইমন, আহমেদ ইমতিয়াজ বুলবুল ও আলী আকরাম শুভ এবং এর আবহ সংগীত পরিচালনা করেছেন ইমন সাহা। এছাড়াও চলচ্চিত্রের সবগুলো গানের গীত রচনা করেছেন আহমেদ ইমতিয়াজ বুলবুল, কবির বকুল ও সুদীপ কুমার দীপ। এটির সবগুলো গান লাইভ টেকনোলজি'র ইউটিউব চ্যানেলে প্রকাশ করা হয়।

তথ্যসূত্র

বহিঃসংযোগ 
 

২০১৭-এর চলচ্চিত্র
বাংলা ভাষার চলচ্চিত্র
২০১০-এর দশকের নাট্য চলচ্চিত্র
বাংলাদেশী নাট্য চলচ্চিত্র
বাংলাদেশে ধারণকৃত চলচ্চিত্র
ঢাকায় ধারণকৃত চলচ্চিত্র
বাংলাদেশী চলচ্চিত্র
২০১০-এর দশকের বাংলা ভাষার চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
আলী আকরাম শুভ সুরারোপিত চলচ্চিত্র
শওকত আলী ইমন সুরারোপিত চলচ্চিত্র
বাংলা ভাষার বাংলাদেশী চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
১.০০০.০০০ (গান)

১.০০০.০০০ রোমানীয় রেকর্ডিং আর্টিস্ট আলেক্সান্দ্রা স্টানের রেকর্ড করা একটি গান, যা তিনি তার প্রথম স্টুডিও অ্যালবাম সাক্সোবিটস (২০১১) এর জন্য তৈরি করেছেন। গানটিতে জার্মান-জিম্বাবুয়ীয় র‍্যাপার কার্লপ্রিটও কণ্ঠ দিয়েছেন। গানটি ২০১২ সালের ২২ ফেব্রুয়ারি থেকে ডিজিটাল ডাউনলোডের জন্য ভে ভিক্টিস ও ই২-এ পাওয়া যায়। তিনজন গীতিকার, আন্দ্রেই নেমিরস্কি, মার্সেল প্রদান ও মার্সিয়ান আলাইন শোর এই গানের কথা লিখেছেন এবং গানের সঙ্গীতায়োজন করেছেন নেমিরস্কি ও প্রদান। সুরের দিক দিয়ে এই গানটি আরঅ্যান্ডবি এবং পপ গানের অন্তর্ভুক্ত, পাশাপাশি এর যন্ত্রসঙ্গীতে হিপ হপ বিট রয়েছে।

ইতিহাস এবং রচনা
কার্লপ্রিট ২০১১ সালে "মি. সাক্সোবিট" শীর্ষক একক গানে স্টানের সাথে যুক্ত হওয়ার পরে তার ম্যানেজার ও সহযোগী মার্সেল প্রদানের পরামর্শে তারা ভবিষ্যতে একসাথে কাজ করা শুরু করেন এবং তৈরি করেন এই ১.০০০.০০০। এই গানটি ফ্রান্সের পুলস রেডিও স্টেশন থেকে সর্বপ্রথম প্রচারিত হয়।

আরও দেখুন
 বেবি, ইটস ওকে
 গিভ মি ইওর এভরিথিং

তথ্যসূত্র

রোমানীয় গান
ইংরেজি ভাষার রোমানীয় গান
২০১২-এর গান
শশীভূষণ থানা

শশীভূষণ থানা বাংলাদেশের ভোলা জেলার চরফ্যাশন উপজেলার একটি থানা।

প্রতিষ্ঠাকাল 
২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে শশীভূষণ থানা আত্মপ্রকাশ করে।<ref> রসুলপুর ইউনিয়নের শশীভূষণ গ্রামে এই নতুন থানা অবস্থিত। বাংলাদেশ সরকারের পরিবেশ ও বন মন্ত্রণালয়ের মাননীয় উপমন্ত্রী আবদুল্লাহ আল ইসলাম জ্যাকবের উদ্যোগে শশীভূষণ এলাকার পাঁচটি ইউনিয়নের ৯৫ হাজার মানুষের দাবিতে শশীভূষণ থানার বাস্তবায়ন করা হয়। এর আগে দীর্ঘদিন ধরে পুলিশের তদন্ত কেন্দ্র ফারি থানা নামে কাজ চলেছিল।

প্রশাসনিক এলাকাসমূহ 
চরফ্যাশন উপজেলার ৫টি ইউনিয়নের প্রশাসনিক কার্যক্রম শশীভূষণ থানার অধীন।

ইউনিয়নসমূহ:
 ৮নং চর কলমী
 ১০নং হাজারীগঞ্জ
 ১১নং রসুলপুর
 ১৩নং এওয়াজপুর
 ১৪নং জাহানপুর

আরও দেখুন 
 চরফ্যাশন উপজেলা
 ভোলা জেলা

তথ্যসূত্র

বহিঃসংযোগ 

ভোলা জেলার থানা
চরফ্যাশন উপজেলা
নাসদীয়সূক্ত

নাসদীয়সূক্ত (; সৃষ্টি-উৎপত্তি সূক্ত নামেও পরিচিত) হল ঋগ্বেদের দশম মণ্ডলের ১২৯তম সূক্ত। এটি বিশ্বতত্ত্ব ও ব্রহ্মাণ্ডের উৎপত্তির ধারণা ব্যাখা করে। বিশ্বসৃষ্টির বিষয়ে বিশেষ কিছু টিকাসহ তথ্যপ্রদানের জন্য সূক্তটি ভারতীয় দার্শনিক ও পাশ্চাত্য দার্শনিক মহলে প্রসিদ্ধ।

নাসদীয়সূক্তের মন্ত্রদ্রষ্টা ঋষি প্রজাপতি পরমেষ্ঠী। সূক্তটির দেবতা হলেন ভাববৃত্ত। এটি ত্রিষ্টুপ ছন্দে সাতটি ঋকে রচিত।

সূক্ত

সংস্কৃত সূক্ত

বাংলা প্রতিলিপি

অনুবাদ

জনপ্রিয় সংস্কৃতিতে
জনপ্রিয় ভারতীয় তথ্যচিত্র সিরিজ ভারত এক খোঁজ-এর শীর্ষমন্তাজে নাসদীয় সূক্তের কিছু অংশ মূল সংস্কৃতে এবং এর হিন্দি অনুবাদে ব্যবহার করা হয়েছে। 
কসমস: আ পারসোনাল ভয়েজ-এর দশম পর্বে কার্ল সাগান কবিতাটি উদ্ধৃত করেন।

আরও দেখুন 

 পুরুষ সুক্ত
 সৃষ্টিচক্র (হিন্দু দর্শন)

তথ্যসূত্র

আরও পড়ুন
Joel P. Brereton, Edifying Puzzlement:  10. 129 and the Uses of Enigma, Journal of the American Oriental Society (1999)
P. T. Raju, The Development of Indian Thought, Journal of the History of Ideas  (1952)
Karel Werner, Symbolism in the Vedas and Its Conceptualisation,  Numen (1977)

বহিঃসংযোগ
Carl Sagan's 'COSMOS' mentioning Nasadiya Sukta.YouTube link 

অজ্ঞেয়বাদ
ঋগ্বেদ
হিন্দু দর্শন
বৈদিক স্তোত্র
সৃষ্টিপুরাণ
হিন্দু সৃষ্টিতত্ত্ব
ঋগ্বৈদিক সূক্ত
লওরেন টেইলর

লওরেন আলেকজান্দ্রা টেইলর (জন্ম জুন ১৬, ১৯৯৮) একজন মার্কিন অভিনেত্রী এবং গায়িকা।  তিনি মার্কিন শিশুতোষ টিভি চ্যানেল ডিজনি চ্যানেল এর প্রচারিত হাস্যরস ধারাবাহিক বেস্ট ফ্রেন্ডস ওয়েনএভার মূল চরিত্র গুলোর মধ্যে একটি, "শ্যালবি" নামক চরিত্রটিতে অভিনয় করে থাকেন।  টেইলর ২০১৫ সালে, মার্কিন সম্প্রচার ভিত্তিক প্রতিষ্ঠান নেটফ্লিক্স এর হাস্যরসমূলক ধারাবাহিক  রিচি রিচ্ এ হার্পার চরিত্রে অভিনয় করেন।

জীবন এবং কর্মজীবন 
টেইলরের জন্ম, মার্কিন যুক্তরাষ্ট্রের কলোরাডো রাজ্যের লিটরটন পৌরসভায়, এবং ক্যালিফোর্নিয়া রাজ্যের সান ডিয়াগো শহরে বেড়ে ওঠেন। 
১৪ বছর বয়সেই তিনি মার্কিন কন্ঠ শিল্পীদল  উইলসন ফিলিপস্ এর কনসার্টের শিরোনামকারী গায়িকা হিসেবে গান পরিবেশন করেন; এছাড়াও তিনি মার্কিন গায়ক এবং গীতিকার মাইকেল বোল্টন, মার্কিন অভিনেত্রী  এবং গায়িকা ভেনেসা উইলিয়ামস, এবং মার্কিন গায়িকা এবং গীতিকার ডেবি গিবসন এর কনসার্টেও শিরোনামকারী গায়িকা হিসেবে গান পরিবেশন করেছেন। তিনি সান ডিয়াগো শহরের "হাউস অব ব্লুস সান ডিয়াগো" এবং "হাউস অব ব্লুস সানসেট" নামক দুটো রেস্তোরাঁয় (সরাসরি গান পরিবেশনা দেখতে দেখতে ভোজনের রেস্তোরাঁ) প্রত্যহ গান পরিবেশন করেন, এবং ২০১৫ সালে ক্যালিফোর্নিয়া রাজ্যের দেল মার শহরে আয়োজিত সান ডিয়াগো কান্ট্রি ফেয়ার বিনোদন মেলায় উদ্বোধনী পরিবেশনকারী গায়ক/গায়িকাদের মধ্যে তিনিও একজন ছিলেন। 
টেইলরের দুজন ভাই রয়েছে, যারা উভয়ই যমজ। তিনি তার মা এবং ভাইদ্বয়ের সাথে  ক্যালিফোর্নিয়া রাজ্যের দক্ষিণান্চলে বসবাস করেন।

চলচ্চিত্র সমূহ

ডিস্কোগ্রাফী

তথ্যসূত্র

বহিঃসংযোগ 
 
 

মার্কিন শিশু অভিনেত্রী
জীবিত ব্যক্তি
মার্কিন টেলিভিশন অভিনেত্রী
মার্কিন শিশু সঙ্গীতশিল্পী
মার্কিন গায়িকা
২১শ শতাব্দীর মার্কিন অভিনেত্রী
২১শ শতাব্দীর মার্কিন সঙ্গীতশিল্পী
সান ডিয়াগো শহরের অভিনেত্রী
সান ডিয়াগো শহরের গায়ক/গায়িকা
ক্যালিফোর্নিয়া রাজ্যের গায়িকা
১৯৯৮-এ জন্ম
২১শ শতাব্দীর মার্কিন গায়িকা
ক্যালিফোর্নিয়ার সঙ্গীতশিল্পী
সান ডিয়েগোর অভিনেত্রী
জেফ্রি সি. হল

জেফ্রি সি হল (জন্মঃ ৩ মে ১৯৪৫) হলেন একজন আমেরিকান জেনেটিসিস্ট ও ক্রোনোবায়োলজিস্ট। তিনি ২০১৭ সালে মনোবিজ্ঞান বা চিকিৎসায় অবদান রাখার জন্য নোবেল পুরস্কার লাভ করেন। তিনি ব্র্যানডেইস বিশ্ববিদ্যালয়ের জীববিজ্ঞান বিভাগের প্রফেসর এমিরিটাস।  তিনি বর্তমানে মেইনে তে বসবাস করছেন। তিনি ফ্লাই কার্টশিপের নিউরলজিক্যাল গঠন পরীক্ষা ও আচরণগত রিদম নিয়ে পরীক্ষা-নিরীক্ষা করেছেন। নিউরোলজি ও ড্রসোফিলা মেলানোগাস্টার এর আচরণের ওপর গবেষণা করেছেন। জেফ্রি সি হল বায়োলজিক্যাল ক্লক ও স্নায়ুতন্ত্রে যৌন পার্থক্যকারী গঠনের কার্যকরণ 
আবিষ্কার করেন। ক্রোনোবায়োলজিতে তার বিপ্লবী অবদানের জন্য তাকে জাতীয় বিজ্ঞান একাডেমির জন্য 
নির্বাচিত করা হয়। 
২০১৭ সালে মাইকেল ডাব্লিউ ইয়ং ও মাইকেল রসব্যাশ এর সাথে তাকে চিকিৎসা শাস্ত্রে নোবেল 
পুরস্কার দেওয়া হয়।

জীবন

প্রাথমিক জীবন ও শিক্ষাকাল 
জেফ্রি সি হল ব্রুকলাইন, নিউ ইয়র্কে জন্মগ্রহণ করেন এবং ওয়াশিংটন ডিসির শহরতলীতে বড় 
হয়ে উঠেন। তার বাবা এসোসিয়েটেড প্রেস এর প্রতিবেদক ছিলেন। 
তার বাবা, জোসেফ ডাব্লিউ হল, তাকে অনেক প্রভাবিত করেন, বিশেষত দৈনিক পত্রিকার সর্বশেষ সংবাদ্গুলোর ব্যাপারে। উচ্চ বিদ্যালয়ে পড়ার সময় জেফ্রি সি হল মেডিসিন বিষয়ে আগ্রহী হয়ে উঠেন এবং উক্ত বিষয়কে জীবিকা হিসেবে নির্বাচিত করেন। এমহার্স্ট কলেজ থেকে ১৯৬৩ সালে ব্যাচেলর ডিগ্রী লাভ করেন। স্নাতকপূর্ব সময়ে তিনি জীববিজ্ঞানে তার আগ্রহ আবিষ্কার করেন। তিনি ফিলিপ আইভস এর সাথে কাজ শুরু করেন, যেন তিনি গবেষণা বিষয়ক অভিজ্ঞতা অর্জন করতে পারেন। তিনি ফিলিপকে একজন প্রভাবশালী ব্যক্তি হিসেবে বর্ণনা করেন। ফিলিপের গবেষণাগারে কাজ করার সময় তিনি ড্রসোফিলার ব্যাপারে সম্যক জ্ঞান লাভ করেন। তিনি ড্রসোফিলাতে রিকম্বিনেশন ও ট্রান্সলোকেশন বিষয়ে পড়াশোনা করেন। গবেষক হিসেবে তার সফলতায় তিনি ওয়াশিংটন বিশ্ববিদ্যালয়ে জীববিজ্ঞান বিভাগে যোগদান করেন ও জিনতত্ত্ব নিয়ে নিরলস কাজ করা শুরু করেন।

তথ্যসূত্র 

১৯৪৫-এ জন্ম
মার্কিন নোবেল বিজয়ী
মার্কিন বংশাণুবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চিকিৎসাবিজ্ঞানে নোবেল পুরস্কার বিজয়ী
ওয়াশিংটন বিশ্ববিদ্যালয়ের প্রাক্তন শিক্ষার্থী
অ্যামহার্স্ট কলেজের প্রাক্তন শিক্ষার্থী
মাইকেল রসব্যাশ

মাইকেল মরিস রসব্যাশ (জন্মঃ ৭ মার্চ, ১৯৪৩) একজন আমেরিকান জেনেটিসিস্ট ও ক্রোনোবায়োলজিস্ট। তিনি ২০১৭ সালে চিকিৎসা শাস্ত্রে নোবেল পুরস্কার লাভ করেন। তিনি ব্র্যানডেইস বিশ্ববিদ্যালয়ের অধ্যাপক। তিনি হাওয়ার্ড হিউজেস মেডিকেল ইন্সটিটিউট এর একজন গবেষক। রসব্যাশ ও তার 
গবেষক দল ১৯৮৪ সালে ড্রসোফিলা পিরিয়ড জিনের প্রতিরূপ তৈরি করতে সক্ষম হন
এবং সারকাডিয়ান ক্লকের জন্য ১৯৯০ সালে Transcription Translation Negative Feedback Loop প্রস্তাব করেন। 
১৯৯৮ সালে তারা চাক্রিক জিন, ক্লক জিন এবং আগ্রগামী জিনতত্ত্বের সাহায্যে 
ড্রসোফিলায় ক্রিপ্টোক্রোম ফটোরিসিপ্টর আবিষ্কার করেন। তিনি প্রথমে মিউট্যান্টের 
ফেনোটাইপ আবিষ্কার করেন ও এরপর মিউটেশনের প্রকৃত জিনতত্ত্ব হিসেব করেন।
রসব্যাশ ২০০৩ সালে জাতীয় বিজ্ঞান একাডেমীর জন্য নির্বাচিত হন।  তিনি ২০১৭ সালে মনোবিজ্ঞান তথা চিকিৎসা শাস্ত্রে নোবেল পুরস্কার পেয়েছেন।

জীবন 
মাইকেল রসব্যাশ যুক্তরাষ্ট্রের মিশৌরিতে জন্মগ্রহণ করেন। তার বাবা-মা ছিলেন ইহুদি শরনার্থী, তারা ১৯৩৮ সালে নাৎসী জার্মানি ছেড়ে চলে আসেন।  তার বাবা ছিলেন একজন ক্যান্টর, ইহুদি ধর্মানুসারে ক্যান্টররা ধর্মসভার নেতৃত্ব দিতেন। রসব্যাশের বয়স যখন ২ বছর, তখন তার বাবা-মা বোস্টনে চলে আসেন। প্রথমদিকে রসব্যাশ গ্ণিত বিষয় খুব পছন্দ করতেন। কিন্তু পরবর্তীতে তিনি ক্যালিফোর্নিয়া ইন্সটিটিউট অফ টেকনোলজিতে জীববিজ্ঞান বিভাগে ভর্তি হন। রসব্যাশ বিজ্ঞানী নাদজা এবোভিচকে বিয়ে করেন। তার ৩৮ বছর বয়সী সৎ মেয়ে আছে, তার নাম পাওলা এবং ২৭ বছর বয়সী মেয়ে, নাম তানিয়া।

গবেষণা 
রসব্যাশ প্রথমদিকে mRNA এর বিপাক এবং প্রক্রিয়াজাতকরণ নিয়ে গবেষণা করেন। mRNA হলো DNA ও প্রোটিনের মধ্যে আণবিক সংযোগ রক্ষাকারক। ব্র্যানডেইস বিশ্ববিদ্যালয়ে আসার পর তিনি জেফ্রি সি হলের সাথে সমন্বয়ে কাজ করা শুরু করেন।  তারা সারকাডিয়ান রিদমের ওপর অভ্যন্তরীন বায়োলজিক্যাল ক্লকের জিনতাত্ত্বিক প্রভাব নিয়ে অনুসন্ধান শুরু করেন। তারা ড্রসোফিলা মেলানোগাস্টার ব্যবহার করে এর কাজ ও বিশ্রাম পরীক্ষা করেন। ১৯৮৪ সালে তারা ড্রসোফিলা ক্লক জিনের ক্লোনিং করতে সক্ষম হন। ১৯৯০ সালে তারা Transcription Translation Negative Feedback Loop (TTFL) মডেল প্রস্তাব করেন। এর ভিত্তি ছিলো সারকাডিয়ান ক্লক।

প্রধান আবিষ্কারের কালপঞ্জি 
#১৯৮৪: ড্রসোফিলা পিরিয়ড জিনের ক্লোন

#১৯৯০: সারকাডিয়ান ক্লকের জন্য TTNF মডেল

#১৯৯৮: ড্রসোফিলা ক্লক জিন চিহ্নিতকরণ

#১৯৯৮:  ড্রসোফিলা সাইক্লকি জিন চিহ্নিতকরণ

#১৯৯৮: ড্রসোফিলা সারকাডিয়ান ফটোরিসিপ্টর হিসেবে ক্রিপ্টোক্রোম চিহ্নিতকরণ

#১৯৯৯: প্রধান ড্রসোফিলা সারকাডিয়ান পেসমেকার হিসেবে LNv নিউরন চিহ্নিতকরণ

তথ্যসূত্র 

১৯৪৪-এ জন্ম
মার্কিন নোবেল বিজয়ী
মার্কিন বংশাণুবিদ
জীবিত ব্যক্তি
চিকিৎসাবিজ্ঞানে নোবেল পুরস্কার বিজয়ী
জার্মান ইহুদি বংশোদ্ভূত মার্কিন ব্যক্তি
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
ইহুদি মার্কিন বিজ্ঞানী
মাইকেল ডব্লিউ. ইয়ং

মাইকেল ডব্লিউ ইয়ং  (জন্ম: ২৮ মার্চ, ১৯৪৯) তিন যুগ ধরে নিবেদিত ভাবে জেনেটিক্যালি নিয়ন্ত্রিত ঘুমের প্যাটার্ন এবং Drosophila melanogasterএর মাধ্যমে অনিদ্রা নিয়ে গবেষণা করে যাচ্ছেন। তিনি ২০১৭ সালে চিকিৎসা শাস্ত্রে অব্দান স্বরূপ নোবেল পুরস্কার লাভ করেন।

তথ্যসূত্র 

১৯৪৯-এ জন্ম
মার্কিন নোবেল বিজয়ী
মার্কিন বংশাণুবিদ
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চিকিৎসাবিজ্ঞানে নোবেল পুরস্কার বিজয়ী
মায়ামির ব্যক্তি
মার্কিন ফিলোসফিক্যাল সোসাইটির সদস্য
রমন সুব্বা রাও

রমন সুব্বা রাও, সিবিই (জন্ম: ২৯ জানুয়ারি, ১৯৩২) সারের স্ট্রেদামে জন্মগ্রহণকারী বিখ্যাত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কেমব্রিজ বিশ্ববিদ্যালয়, সারে ও নর্দাম্পটনশায়ারের প্রতিনিধিত্ব করেছেন তিনি। দলে তিনি মূলতঃ ব্যাটসম্যান হিসেবে খেলতেন। বামহাতে ব্যাটিং উদ্বোধনে কিংবা মাঝারিসারিতে মাঠে নামতেন। পাশাপাশি লেগ ব্রেক ও গুগলি বোলিংয়ে পারদর্শিতা দেখিয়েছেন তিনি।

প্রারম্ভিক জীবন 
সারের স্ট্রেদামে রমন সুব্বা রাওয়ের জন্ম। ভারতীয় বাবা পাঙ্গুলুরি ভেঙ্কট সুব্বা রাও অন্ধ্রপ্রদেশের বাপাতলা এলাকা থেকে এসেছেন। ইংরেজ মাতার সন্তান সুব্বা রাও হুইটগিফ্ট স্কুলে অধ্যয়ন শেষে কেমব্রিজ বিশ্ববিদ্যালয়ে অধ্যয়ন করেন।

১৯৫০-এর দশকের শুরুতে শক্তিধর কেমব্রিজ বিশ্ববিদ্যালয় দলের অন্যতম সদস্যরূপে মনোনীত হন।

কাউন্টি ক্রিকেট 
সারে দলের পক্ষে কয়েকটি খেলায় অংশ নেয়ার পর নর্দাম্পটনশায়ারে যোগ দেন।

১৯৫৮ সালে দলের অধিনায়কের দায়িত্ব লাভ করেন। চার মৌসুম দলকে নেতৃত্ব দেন। ব্যাটসম্যান হিসেবে প্রভূতঃ সফলতা লাভ করেন। কাউন্টি দলের পক্ষে সর্বোচ্চ ইনিংসগুলো উপহার দেন।

১৯৫৫ সালে অপরাজিত ২৬০ রান তোলার পর ১৯৫৮ সালে কাউন্টি চ্যাম্পিয়ন দল সারের বিপক্ষে ওভালে ৩০০ রান তুলেন তিনি। এ সময় ষষ্ঠ উইকেটে আলবার্ট লাইটফুটের সাথে রেকর্ডসংখ্যক ৩৭৬ রান তুলেন।

টেস্ট ক্রিকেট 
সমগ্র খেলোয়াড়ী জীবনে ইংল্যান্ডের পক্ষে তেরো টেস্টে অংশগ্রহণের সুযোগ লাভ করেন সুব্বা রাও। তন্মধ্যে, ১৯৫৯ থেকে ১৯৬১ সময়কালে দলের ব্যাটিং উদ্বোধনে মাঠে নামতেন।

১৯৬১ সালে অস্ট্রেলিয়ার বিপক্ষে মনোরম সেঞ্চুরি করেন। ওভালে অনুষ্ঠিত ঐ খেলাটিই তার সর্বশেষ টেস্ট খেলা ছিল।

অবসর 
১৯৬১ মৌসুমের পর আকস্মিকভাবে প্রথম-শ্রেণীর ক্রিকেট থেকে নিজেকে গুটিয়ে নেন। এরপর তিনি জনসংযোগ ব্যবসায় ধাবিত হন। পরবর্তী বছরগুলোয় ১৯৭৪ থেকে ১৯৭৮ সাল পর্যন্ত সারের সভাপতি মনোনীত হন ও লর্ডসের অন্যতম প্রভাববিস্তারকারী ব্যক্তিত্বে পরিণত হন। এছাড়াও তিনি টিসিসিবির সভাপতিসহ আইসিসি ম্যাচ রেফারির দায়িত্ব পালন করেছেন।

সম্মাননা 
১৯৬১ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

হুইটগিফ্ট স্কুলের সম্মেলন কক্ষটি তার নামে নামাঙ্কিত হয়। ১৯৯১ সালের রাণীর জন্মদিনের সম্মাননায় তাকে সিবিই পদবীতে ভূষিত করা হয়।

তথ্যসূত্র

আরও দেখুন
 ডেনিস ব্রুকস
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা
 আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

বহিঃসংযোগ 

১৯৩২-এ জন্ম
জীবিত ব্যক্তি
অর্ডার অব দ্য ব্রিটিশ এম্পায়ার পদক বিজয়ী
ইংরেজ ক্রিকেটার
ইংরেজ ক্রিকেট প্রশাসক
ইংল্যান্ডের টেস্ট ক্রিকেটার
উইজডেন বর্ষসেরা ক্রিকেটার
কেমব্রিজ বিশ্ববিদ্যালয়ের ক্রিকেটার
কম্বাইন্ড সার্ভিসেসের ক্রিকেটার
কমনওয়েলথ একাদশের ক্রিকেটার
জেন্টলম্যানের ক্রিকেটার
নর্দাম্পটনশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
সারের ক্রিকেটার
নর্দাম্পটনশায়ার ক্রিকেট অধিনায়ক
কমান্ডার অব দি অর্ডার অব দ্য ব্রিটিশ এম্পায়ার
এ. ই. আর. জিলিগান একাদশের ক্রিকেটার
ব্রিটিশ এশীয় ক্রিকেটার
বৃহত্তর লন্ডন থেকে আগত ক্রিকেটার
চিকিৎসাবিদ্যায় স্বাধীনতা পুরস্কার

চিকিৎসাবিদ্যায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের চিকিৎসা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই ব্রিগেডিয়ার মাহমুদুর রহমান চৌধুরীকে “চিকিৎসা বিজ্ঞানে স্বাধীনতা পুরস্কার” প্রদান করা হয়।

আরও দেখুন 
 স্বাধীনতা পুরস্কার;
 চিকিৎসাবিদ্যায় স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
হান্ড্রেড থিংস সাকসেসফুল পিপল ডু

হান্ড্রেড থিংস সাকসেসফুল পিপল ডু (ইংরেজি: 100 Things Successful People Do; অনুবাদ: সফল ব্যক্তিদের ১০০ জীবনচর্চা: সফল জীবনযাত্রার জন্য কিছু অনুশীলন) নাইজেল কামবারল্যান্ড রচিত একটি আত্মনির্ভর গাইড।

উল্লেখযোগ্য 
এই বইটি বিভিন্ন উৎস থেকে মিডিয়া কভারেজ পেয়েছে, সেই সাথে এই বইটি যুক্তরাজ্যসহ বিশ্বের বিভিন্ন দেশের মূলধারার গণমাধ্যমের সুপারিশকৃত পাঠ্য তালিকায় যুক্ত করা হয়। কিছু অপ্রত্যাশিত স্থানেও বইটির উল্লেখ রয়েছে, যেমন প্যারিস হিলটন সম্পর্কে হারপার্‌স বাজারের নিবন্ধ। বইটি সাম্প্রতিক দুটি সাহিত্য ও বইমেলায় অনত্যম নির্বাচিত বই হিসেবে স্থান পেয়েছিল। উপরন্তু, বইটিতে মূলধারার বিভিন্ন গণমাধ্যম সম্পর্কে পর্যালোচনা রয়েছে, এবং কিছু সুপরিচিত স্বাধীন বই সমালোচকও এই বইটি পর্যালোচনা করেছেন। ভারত ও রাশিয়ার মত স্থানে এই বইটির প্রচুর অনুসারী রয়েছে।

প্রকাশনা 
বইটি প্রকাশিত হয় আগস্ট ২০১৬ সালে যার প্রকাশক হল জন মারে লার্নিং, ইংল্যান্ড, যা, হড্ডার ও এবং ষ্টোটন এর অংশ। মার্কিন সংস্করণ এসেছে ২০১৬ সালের অক্টোবর  মাসে, যা দ্বারা প্রকাশিত হয় হ্যাজেট ইউ-কে, নিকোলাস ব্রেলি প্রকাশনা. যুক্তরাজ্যে কাগজের সংস্করণ প্রকাশিত হয় মে ২০১৭ সালে, যুক্তরাষ্ট্রে ২০১৭ সালের দিকে কাগজের বই আকারে প্রকাশিত হয়।বইটি মার্শাল গোল্ডস্মিথের লেখা একটি প্রবন্ধ রয়েছে।

মার্কিন যুক্তরাষ্ট্রে বইয়ের পরিষেবা মাধ্যমে এই বইটি দৃষ্টিশক্তিহীনদের জন্য ব্যবহার উপযোগী করে তোলা হয়।

অনুবাদ সংস্করণে বইয়ের মধ্যে অন্তর্ভুক্ত ভাষাগুলো হল ডাচ, রোমানিয়ান, রাশিয়ান, এবং স্লোভাক . আসন্ন অনুবাদের মধ্যে অন্তর্ভুক্ত ভাষাগুলো হল আরবি, বুলগেরিয়ান, চীনা, চেক, ইন্দোনেশীয়, কোরিয়ান, স্প্যানিশ, তুর্কি, ভিয়েতনামী এবং বাংলা। বাংলা ভাষায় এই বইটির সমস্ত অনুচ্ছেদগুলো অনুবাদ করছেন প্রিয়.কম এর ফিচার লেখক, বুশরা আমিন তুবা।

বিষয়বস্তু 
এই বইয়ের ১০০টি অধ্যায়ে সফল মানুষের ১০০টি অভ্যাস  বা বৈশিষ্ট্যের কথা বলা হয়েছে।  একজন সমালোচক লিখেছেন” লিটল এক্সারসাইজেস ফর সাকসেসফুল লিভিং (ইংরেজি ভাষা- Little Exercises For Successful Living, বাংলা ভাষা - সফল জীবন যাপনের জন্য ছোটখাটো অনুশীলন) শিরোনামের এই বইয়ের প্রথমাংশে আলাদা আলাদা বিভিন্ন ধারনার কথা উল্লেখ করা হয়েছে এবং দ্বিতীয় অংশে অনুশীলনগুলো কীভাবে বাস্তব জীবনে কাজে লাগাতে হবে সেই নিদের্শনা দেওয়া হয়েছে। অন্য একজন বলেছেন- প্রত্যেক সফলতার গোপন সূত্র একটি অনুস্মারক যেটি আমাদের জীবন, ঘর-বাড়ি এবং সর্ম্পককে সহজ ও সাবলীল করে দেয়।

তথ্যসূত্র

২০১৬-এর বই
জীবনের দর্শন
ইংরেজি ভাষার বই
আত্ম-উন্নয়নমূলক বই
দ্য গডফাদার পার্ট ৩

দ্য গডফাদার পার্ট ৩ (ইংরেজি: The Godfather Part III, অনুবাদ: ধর্মপিতা তৃতীয় পর্ব) ফ্রান্সিস ফোর্ড কোপলা পরিচালিত ও প্রযোজিত ১৯৯০ সালের মার্কিন অপরাধধর্মী নাট্য চলচ্চিত্র। ছবিটির কাহিনী ও চিত্রনাট্য রচনা করেছেন মারিও পুজো ও কোপলা। এটি ১৯৭২ সালের দ্য গডফাদার এবং ১৯৭৪ সালের দ্য গডফাদার পার্ট ২ চলচ্চিত্রের অনুবর্তী পর্ব। ছবিতে মাইকেল করলেওনের অপরাধের সাম্রাজ্যকে বৈধতা প্রদানের চেষ্টা দেখা যায়। পূর্বের দুটি চলচ্চিত্রের মত এই ছবিতেও মাইকেলের ভূমিকায় অভিনয় করেছেন আল পাচিনো। এছাড়া অন্যান্য ভূমিকায় অভিনয় করেছেন ডায়ানা কিটন, তালিয়া শায়ার, এন্ডি গার্সিয়া, ইলাই ওলাক, জো মানটেনিয়া, ব্রিজেট ফন্ডা, জর্জ হ্যামিলটন ও সোফিয়া কোপলা।

কোপলা এবং পুজো ছবিটির নাম দিতে চেয়েছিলেন দ্য ডেথ অব মাইকেল করলেওনে, কিন্তু প্যারামাউন্ট পিকচার্স নামটি পছন্দ করে নি। কোপলা পরে বলেন, গডফাদার চলচ্চিত্র ধারাবাহিক মূলত প্রথম দুটি চলচ্চিত্র, পার্ট ৩ হল উপসংহার।" চলচ্চিত্রটি সমালোচকদের থেকে মিশ্র প্রতিক্রিয়া লাভ করে এবং পূর্বের দুটি চলচ্চিত্র থেকে কম প্রশংসিত হয়। ছবিটি ১৩৬.৮ মিলিয়ন মার্কিন ডলার আয় করে এবং শ্রেষ্ঠ চলচ্চিত্রের জন্য একাডেমি পুরস্কারসহ সাতটি বিভাগে একাডেমি পুরস্কারের মনোনয়ন লাভ করে।

কুশীলব
 আল পাচিনো - মাইকেল করলেওনে, ডন করলেওনের তৃতীয় পুত্র।
 ডায়ানা কিটন - কে অ্যাডামস-করলেওনে, মাইকেলের দ্বিতীয় স্ত্রী ও তার দুই সন্তানের মা।
 তালিয়া শায়ার - কন্সতাঞ্জিয়া "কনি" করলেওনে, করলেওনে পরিবারের সর্বকনিষ্ঠ সন্তান এবং একমাত্র কন্যা।
 এন্ডি গার্সিয়া - ভিনসেন্ট করলেওনে
 ইলাই ওলাক - ডন আলতোবেলো
 জো মানটেনিয়া - জোই জাসা
 ব্রিজেট ফন্ডা - গ্রেস হ্যামিলটন
 জর্জ হ্যামিলটন - বি. জে. হ্যারিসন
 সোফিয়া কোপলা - ম্যারি করলেওনে
 রাফ ভায়োন - কার্ডিনাল লাম্বের্তো
 ফ্রাঙ্ক দামব্রোসিও - অ্যান্থনি করলেওনে
 ডোনাল ডোনেলি - আর্চবিশপ গিলডে
 হেলমুট বার্জার - ফ্রেডেরিক কেইনৎসিগ
 ডন নভেলো - ডমিনিক আবান্দান্দো
 জন স্যাভেজ - ফাদার অ্যান্ড্রু হ্যাগেন
 মারিও ডোনাটোন - মস্কা
 ভিত্তোরিও দুস - ডন তমাসিনো
 এঞ্জো রোবুত্তি - ডন লিসিও লুচ্চেসি
 আল মার্টিনো - জনি ফঁতেন

পুরস্কার ও মনোনয়ন
চলচ্চিত্রটি সাতটি একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করে, কিন্তু কোন পুরস্কার লাভ করে নি। সোফিয়া কোপলা ১১তম গোল্ডেন রাসবেরি পুরস্কারে সবচেয়ে বাজে পার্শ্ব অভিনেত্রী এবং সবচেয়ে বাজে নতুন তারকা পুরস্কার লাভ করে।

চলচ্চিত্রটি আমেরিকান ফিল্ম ইনস্টিটিউট-এর নিম্নোক্ত তালিকায় রয়েছে:
 ২০০৫: এএফআই'স ১০০ বছর...১০০ চলচ্চিত্রের সংলাপ:
 মাইকেল করলেওনে: "Just when I thought I was out, they pull me back in." – মনোনীত

তথ্যসূত্র

বহিঃসংযোগ

 দ্য গডফাদার - প্যারামাউন্ট পিকচার্সের দাপ্তরিক ওয়েবসাইট
 
 
 
 
 
 

ইংরেজি ভাষার চলচ্চিত্র
১৯৯০-এর চলচ্চিত্র
১৯৯০-এর দশকের নাট্য চলচ্চিত্র
১৯৯০-এর দশকের অপরাধধর্মী নাট্য চলচ্চিত্র
প্যারামাউন্ট পিকচার্সের চলচ্চিত্র
ফ্রান্সিস ফোর্ড কোপলা পরিচালিত চলচ্চিত্র
মারিও পুজোর চিত্রনাট্য
মার্কিন চলচ্চিত্র
মার্কিন অপরাধ নাট্য চলচ্চিত্র
মার্কিন নাট্য চলচ্চিত্র
মার্কিন উপন্যাস অবলম্বনে চলচ্চিত্র
ভ্যাটিকান সিটির পটভূমিতে চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
ইতালির পটভূমিতে চলচ্চিত্র
মার্কিন ধারাবাহিক চলচ্চিত্র
১৯৭০-এর দশকের পটভূমিতে চলচ্চিত্র
১৯৮০-এর দশকের পটভূমিতে চলচ্চিত্র
সিসিলির পটভূমিতে চলচ্চিত্র
রোমে ধারণকৃত চলচ্চিত্র
নিনো রোতা সুরারোপিত চলচ্চিত্র
ফ্রান্সিস ফোর্ড কোপলার চিত্রনাট্য
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
পিটার ফুলটন

পিটার গর্ডন ফুলটন (; জন্ম: ১ ফেব্রুয়ারি, ১৯৭৯) ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। ২০০৪ থেকে ২০১৪ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারির প্রতিনিধিত্ব করেছেন তিনি। দলে তিনি মূলত ব্যাটসম্যান হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন 'টু-মিটার পিটার ডাকনামে পরিচিত পিটার ফুলটন।

প্রারম্ভিক জীবন 
সুপরিচিত ক্রিকেট পরিবার থেকে এসেছেন পিটার ফুলটন। তার কাকা রড্ডি ফুলটনও ক্রিকেট খেলার সাথে জড়িত ছিলেন। রড্ডি ক্যান্টারবারি ও নর্দার্ন ডিস্ট্রিক্টস - উভয় দলের পক্ষেই ১৯৭২ থেকে ১৯৮৫ সাল পর্যন্ত অধিনায়কের দায়িত্বে ছিলেন।

প্রথম-শ্রেণীর ক্রিকেট 
১১ মার্চ, ২০০৩ তারিখে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে পিটার ফুলটনের। ক্রাইস্টচার্চের হ্যাগলে ওভালে অনুষ্ঠিত ঐ খেলায় অকল্যান্ডের বিপক্ষে  তিনি অপরাজিত ৩০১ রান তোলেন। এর ফলে অভিষেকে যে-কোনো নিউজিল্যান্ডীয় খেলোয়াড়ের সর্বোচ্চ ব্যক্তিগত ইনিংস খেলার সবিশেষ কৃতিত্ব প্রদর্শন করেন তিনি।

আন্তর্জাতিক ক্রিকেট 
২ নভেম্বর, ২০০৪ তারিখে বাংলাদেশের বিপক্ষে তার ওডিআই অভিষেক হয়। ৮ জানুয়ারি, ২০০৬ তারিখে সফরকারী শ্রীলঙ্কার বিপক্ষে নেপিয়ারের ম্যাকলিন পার্কে অনুষ্ঠিত খেলায় ১১২ রানের মনোজ্ঞ সেঞ্চুরি উপহার দেন। তা সত্ত্বেও তার দল পরাজিত হয়েছিল। একই সিরিজে তিনি আরও দুটি অর্ধ-শতকের সন্ধান পেয়েছিলেন।

৯ মার্চ, ২০০৬ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। মার্চ, ২০১৩ সালে সফরকারী ইংল্যান্ডের বিপক্ষে নিজস্ব প্রথম টেস্ট সেঞ্চুরি হিসেবে ১৩৬ রান করেন। অকল্যান্ডের ইডেন পার্কে অনুষ্ঠিত ঐ টেস্টের দ্বিতীয় ইনিংসেও ১১০ রান করেন। এরফলে চতুর্থ নিউজিল্যান্ডীয় হিসেবে টেস্টের উভয় ইনিংসে সেঞ্চুরি করার কীর্তিগাথা রচনা করেন পিটার ফুলটন। তবে ঐ টেস্টটি ড্রয়ে পরিণত হয়েছিল।

ক্রিকেট বিশ্বকাপ 
২০০৭ সালে ওয়েস্ট ইন্ডিজে অনুষ্ঠিত ক্রিকেট বিশ্বকাপে স্টিফেন ফ্লেমিংয়ের নেতৃত্বাধীন নিউজিল্যান্ড দলের অন্যতম সদস্য ছিলেন। ঐ প্রতিযোগিতায় তার দল সেমি-ফাইনাল পর্যন্ত পৌঁছুতে পেরেছিল। শ্রীলঙ্কার কাছে ৮১ রানে পরাজিত হলে তার দলকে প্রতিযোগিতা থেকে বিদায় নিতে হয়।

একই বছরের শেষদিকে ড্যানিয়েল ভেট্টোরির অধিনায়কত্বে দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন ফুলটন। এবারও দলটি সেমি-ফাইনাল থেকে পাকিস্তানের সাথে প্রতিদ্বন্দ্বিতা করে প্রতিযোগিতা থেকে বিদায় নেয়।

অবসর 
২০১৬-১৭ মৌসুমে ফোর্ড ট্রফির চূড়ান্ত খেলায় নিউজিল্যান্ডীয় লিস্ট এ ক্রিকেট রেকর্ড গড়েন দ্রুততম সেঞ্চুরি করার মাধ্যমে। এপ্রিল, ২০১৭ সালে প্রথম শ্রেণির ক্রিকেট থেকে অবসরের কথা ঘোষণা করেন পিটার ফুলটন।

তথ্যসূত্র

আরও দেখুন
 বিজে ওয়াটলিং
 জন ব্রেসওয়েল
 জেমস ফ্রাঙ্কলিন
 ২০০৭-০৮ বাংলাদেশ ক্রিকেট দলের নিউজিল্যান্ড সফর

বহিঃসংযোগ 

  ()

১৯৭৯-এ জন্ম
জীবিত ব্যক্তি
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
সাউথ আইল্যান্ডের ক্রিকেটার
গিভ মি ইওর এভরিথিং (গান)

গিভ মি ইওর এভরিথিং হলো রোমানীয় সংগীত শিল্পী আলেক্সান্দ্রা স্তানের দ্বিতীয় অ্যালবাম আনলকড (২০১৪) এর একটি গান। ৩ মিনিটের এই গানটি ২০ আগস্ট ২০১৪ প্রকাশিত হয়। গিভ মি ইওর এভরিথিং গানটি চারজন গীতিকার লিখেছেন।

রচনা

গিভ মি ইওর এভরিথিং গানটি চারজন গীতিকার লিখেছেন। এই গানটি রোমানীয় সংগীত লেখার প্রতিযোগিতা ফোনোক্যাম্প ২০১৩ এর সময় লেখা হয় যেখানে রোমানীয় ও আন্তর্জাতিক অনেক সংগীত লেখক উপস্থিত ছিলেন।

আরও দেখুন
 ১.০০০.০০০ (গান)
 চেরি পপ (গান)
 উই ওয়ানা (গান)

তথ্যসূত্র

রোমানীয় গান
২০১৪-এর গান
২০১৪-এর একক